|  |
| --- |
| logo-um-fkkt |

OBVESTILO O VPISU V ŠTUDIJSKEM LETU 2024/2025

V VIŠJE LETNIKE, V ABSOLVENTSKI STAŽ, PONOVNI VPIS, PODALJŠAN STATUS

Elektronski vpis lahko izvedete študenti, ki izpolnjujete pogoje za vpis (izpiti morajo biti zavedeni v Aips) ali vam je vpis odobrila Komisija za študijske zadeve.

**ELEKTRONSKI VPIS**

K elektronskemu vpisu pristopite preko svojega AIPS računa:

* se prijavite (enako kot prijava na izpit)
* v zavihku študij poiščete elektronski vpis.

VPIS V ABSOLVENTSKI STAŽ

V absolventski staž se lahko vpišete vsi, ki še niste ponavljali letnik ali spremenili študijski program.

Če ste v času študija ponavljali letnik ali spremenili študijski program, vam status preneha ob zaključku zadnjega semestra (ni absolventa).

**Med elektronskim vpisom boste izvedli naslednje postopke:**

1. **Izpolnili anketo,** ki je pogoj za izvedbo vpisa.
2. Preverili podatke in jih po potrebi spremenili ali dopolnili – telefon, stalni naslov,...
3. Izbrali vrsto vpisa: vpis v višji letnik, vpis v redni absolventski staž, ponovni vpis, podaljšanje statusa (samo na podlagi rešene prošnje KZŠ).
4. **Izbrali izbirne predmete** 2. oz. 3. letnika 1. stopnje ali 2. letnika 2. stopnje v skladu s programom (dodatna navodila in nabor sta objavljena v priponki). Izbrani predmeti se bodo izpisali na vpisnem listu.
5. Nabor predmetov vpisanega študijskega programa (steber A), ali nabor predmetov drugih študijskih programov iste stopnje FKKT (steber B), ali nabor prosto izbirnih predmetov študijskih programov UM (steber C) in KOOD (steber D), najdete v AIPS-u, zavihek študij, predmetnik za 2024/25.

Če boste izbrali izbirne predmete na izmenjavi, ki se vam ne priznajo za izbirne predmete na vpisanem študijskem programu, iz seznama učnih enot izberete Učna enota druge univerze (steber E).

1. **Potrdili vpis in obojestransko natisnili vpisni list, ga podpisali in oddali v referat.**

**ELEKTRONSKI VPIS BO POTEKAL OD 16. 8. 2024 DO 26. 9. 2024**

**Vpisno dokumentacijo lahko prinesete v referat v času uradnih ur (od 11. do 13. ure) ali pošljete po pošti - DOKUMENTACIJA MORA PRISPETI V REFERAT NAJKASNEJE DO 27. 9. 2024!**

Pošljete jo na naslov: FAKULTETA ZA KEMIJO IN KEMIJSKO TEHNOLOGIJO,

Smetanova ul. 17, 2000 Maribor (ZA REFERAT – VPIS)

Vpisna dokumentacija zajema:

* podpisan vpisni list,
* študentsko izkaznico,
* dokazilo o nezgodnem zavarovanju: študenti študijskih programov 1. in 2. stopnje morajo biti zaradi posebnih tveganj pri delu v laboratorijih, nezgodno zavarovani. Zavarovalno premijo za nezgodno zavarovanje plača študent pri katerikoli zasebni zavarovalnici in kopijo dokazila o plačilu predloži ob vpisu,
* obrazec prijavnica na razpis za kreditno ovrednotene obštudijske dejavnosti UM (KOOD), če ste si izbrali predmet v okviru KOOD <https://moja.um.si/student/Strani/Ob%C5%A1tudijska-dejavnost.aspx>,
* predmetnik z izbranimi izbirnimi predmeti,
* obrazec za izbirne predmete, če ste izbrali izbirne predmete na drugem študijskem programu FKKT, na drugi članici UM ali jih boste opravili na izmenjavi.

**Študentsko izkaznico, potrdila o vpisu, potrdilo o opravljenih izpitih in račun za plačilo prispevka ob vpisu v višini 49,85 € (po ceniku prispevkov o vpisu UM) dvignete osebno v referatu v 5. delovnih dneh oz. vam bomo poslali po pošti na naslov za vročanje, v kolikor boste ob vpisu priložili kuverto z vašim naslovom za obveščanje in znamko za priporočeno pošiljko.**

Tisti, ki boste oddali na Komisijo za študijske zadeve prošnjo za vpis, ponavljanje letnika, podaljšanje statusa študenta, boste izvedli vpis, ko bo vašo prošnjo obravnavala KŠZ in bodo znani rezultati (preberite Navodila za oddajo prošenj).

Julij, 2024

Referat za študentske zadeve